विद्यालयों में हुए अभिभावक सम्मेलन में पुरस्कार वितरण
पोकरण (आंचलिक) | ग्रामपंचायत मोडरडी के नानणियाई गांव स्थित किशनपुरा में अल सुफ्फह एकेडमी पब्लिक माध्यमिक विद्यालय में गुरूवार को अभिभावक सम्मेलन का आयोजन किया गया। जिसकी अध्यक्षता मोलाना रहमतुल्लाह कासिमी ने की। सम्मेलन में छात्र-छात्राओं के अभिभावकों ने भाग लिया। विद्यालय के प्रधानाध्यापक मिश्रीलाल ने विद्यालय का प्रतिवेदन प्रस्तुत किया। वहीं विद्यालय में शिक्षा संबंधी विस्तार से जानकारी उपलब्ध करवाई।
अभिभावक सम्मेलन के दौरान रहमतुल्लाह कासिमी ने कहा कि विद्यालय में अच्छी से अच्छी शिक्षा प्राप्त होती है तो लोग उस विद्यालय को याद करते हैं। उन्होंने कहा कि यदि विद्यालय का परिणाम अच्छा होगा तो निश्चित तौर पर विद्यालय के छात्र छात्राएं आगे बढ़कर गांव विद्यालय का नाम रोशन करेगा। उन्होंने शिक्षकों को अच्छी से अच्छी शिक्षा देने का आह्वान किया। इसी प्रकार शमसुदीन ने कहा कि अधिक से अधिक बच्चों को विद्यालय से जोड़ने का आह्वान किया। उन्होंने समय-समय पर शिक्षा की स्थिति को जानने के लिए विद्यालय से संपर्क में रहने का आह्वान किया। इस अवसर पर रशीदुल्लाह नदवी ने भी विचार रखे।
छात्रछात्राओं को मिला गोल्ड सिल्वर मेडल
विद्यालयमें आयोजित अभिभावक सम्मेलन के दौरान विद्यालय द्वारा आयोजित की गई परीक्षा में सर्वोच्चत्म परिणाम देने वाले छात्र छात्राओं को सम्मानित किया गया। विद्यालय के प्रधानाध्यापक मिश्रीलाल ने बताया कि मौलाना अबुल हसन नदवी एकेडमी भटकल कर्नाटक के तहत इस्लामियात के संबंध परीक्षा आयोजित की गई। जिसमें 85 से अधिक विद्यार्थियों ने भाग लिया। इस परीक्षा में 85 में से 18 विद्यार्थियों ने सर्वोच्च परिणाम दिया। जिसमें 4 गोल्ड मेडल 12 सिल्वर मेडल के विद्यार्थियों ने प्राप्त किया। इस अवसर पर सैफुल्लाह, मोहम्मद फारूक, मोहम्मद अयूब, अशरफ हुसैन को गोल्ड मेडल प्रशंसा पत्र देकर सम्मानित किया गया। इसी प्रकार अब्दुलखां, खुर्शीद अहमद, मुईनुहिन, मोहम्मद अकबर, अफसाना बानू को सिल्वर गोल्ड देकर सम्मानित किया। इस अवसर पर अभिभावक विद्यालय के सभी स्टॉफ उपस्थित थे।
रामगढ़. कस्बे के आदर्श विद्या मंदिर में आयोजित अभिभाव सम्मेलन में उपस्थित अभिभावक।
पोकरण (अांचलिक). विद्यार्थियों को गोल्ड सिलवर मैडल से किया सम्मानित।
hin_Deva awa_Deva hin_Deva bho_Deva hin_Deva hin_Deva awa_Deva